DCORP มั่นใจปีนี้พลิกกำไร-H2/59 เน้นรับงานรับเหมาบ.เอกชน
DCORP มั่นใจปีนี้พลิกกำไร แม้ H1/59 ขาดทุน - เตรียมเซ็นสัญญาผู้รับเหมางานโซลาร์ฟาร์มในฟิลิปปินส์เดือนก.ย.นี้ คาด COD เฟสแรกในปี 60
9 ก.ย. 2559

บริษัท ดีมีเตอร์ คอร์ปอเรชั่น จำกัด (มหาชน) หรือ DCORP เปิดเผยว่า บริษัทมั่นใจปีนี้จะพลิกมีกำไรสุทธิ แม้ในช่วงครึ่งแรกปีนี้จะยังขาดทุนสุทธิ 8.79 ล้านบาท หลังช่วงครึ่งหลังปีนี้จะเน้นงานรับเหมาเพื่อประหยัดพลังงาน (ESCO) ให้บริษัทเอกชนซึ่งมีมาร์จิ้นค่อนข้างดี
ขณะที่ยังเดินหน้าโครงการผลิตแผงโซลาร์เซลล์ที่ร่วมทุนกับจีน โดยมั่นใจว่าจะเดินเครื่องผลิตได้ในปลายปีนี้ ส่วนโครงการโซลาร์ฟาร์มในฟิลิปปินส์เตรียมเซ็นสัญญากับผู้รับเหมาในเดือนก.ย.นี้ และคาดว่าจะเดินเครื่องผลิตเชิงพาณิชย์ (COD) เฟสแรกในปี 60
 